**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/209-1/2025./

**E l ő t e r j e s z t é s**

**Csanytelek Község Önkormányzata Képviselő-testülete**

**2025. januári ülésére**

**Tárgy:** *Csanytelek Község Önkormányzata rövid- közép- és hosszú-távú fejlesztési programja módosítása*

**Tisztelt Képviselő-testület!**

Emlékeztetjük Önöket arra, hogy a Képviselő-testület minősített többségű *szavazattal* döntött az elsőbbséget élvező célokról, a *fejlesztési elképzeléseke*t tartalmazó *koncepcióról,* melyet évente felülvizsgál *rövid- közép- hosszú-távú célkitűzése programjaként*, amely az önkormányzat és a hivatal költségvetési rendeletének alapja.

Ez a kiindulópontja a Képviselő-testület által 40 /2024. (X. 11.) Ökt határozattal a ciklus idejére (2024. – 2029.) jóváhagyott, a Képviselő-testület a megbízatásának időtartamára szóló *gazdasági programnak.*

A Képviselő-testület által korábbi döntésével jóváhagyott és még meg nem valósult *rövid-távú* programja beépült az *önkormányzat gazdasági programjába,* ugyanúgy mint a közép- és hosszú-távú fejlesztési tervekbe foglalt célkitűzések, melyek megvalósításához *központi pályázatok kiírására* és azon való sikeres részvételre van szükség.

Nagy jelentőséggel bír, hogy **a rövid-, közép- és hosszú-távú programok a pályázati lehetőségektől függően átjárhatóak, egymással felcserélhetők, mellyel annak időszerűsége is biztosított.**

Ezen előterjesztéshez csatolt *rövid-távú program 1. pontjaként szerepel az utak pályázatok keretében történő felújítása, pormentesítése, amely azért nem tartalmaz konkrét utca megnevezéseket, mert a program kiadásakor nem voltunk azon ismeret birtokában, hogy a pályázat kiírója milyen paramétereket ad meg pályázati feltételként.*

**Konzorciumi együttműködés keretében megvalósulhat a közeljövőben az Ópusztaszer – Baks – Csanytelek – Felgyőt és Tömörkény községet érintő kerékpárút kiépítése is.**

A programok aktuálissá tétele megtörtént, így a *már megvalósult fejlesztések* kikerültek a megvalósításra váró feladatok közül a részbeni, vagy teljes egészében végrehajtott feladatok. Belekerült viszont az elmúlt évben és várhatóan az idei évben pályázati úton elnyert, ill. nyerhető központi pénzügyi forrásból megvalósítható több beruházás, amely elsősorban a település élhetősége, az életminőség javítása érdekében megvalósításra váró feladat. Ilyen a település központjában lévő *volt kisvendéglő épülete helyén parkoló kiépítése,* amely tehermentesítheti 3 közintézmény parkoltatási gondját.

A település központjában lévő volt fényképész épületének átalakításával *értéktár létrehozása* lehetőséget teremt az informatikai fejlődés bemutatására, amellyel nyomon következő a technika fejlődése, egyben mint érték átmenthető a múltból a jelenbe.

A környezetvédelem és a közlekedésbiztonság egybekapcsolódását jelképezi *a településünkön áthaladó kerékpárút kiépítésének* lehetősége, amely településünket összekötheti Szegedtől Csongrádig.

Indokolt lenne folytatni a *Polgármesteri Hivatal belső felújítását*, melynek keretében a belső vizes blokk és a fűtés korszerűsítés már megvalósult.

**Tisztelt Képviselő-testület!**

Indítványozzuk az előterjesztéshez csatolt programban és a határozati javaslatban foglaltak változtatás nélküli elfogadását – figyelemmel a *Pénzügyi Ellenőrző, Foglalkoztatáspolitikai és Településfejlesztési Bizottság* előzetes támogató véleményére -.

C s a n y t e l e k, 2025. január 13.

Tisztelettel:

…………………………… ……………………………

Erhard Gyula Kató Pálné

polgármester jegyző

**…./2025. (I. .. .) Ökt határozat**

**Tárgy:** *Csanytelek Község Önkormányzata rövid- közép- és hosszú-távú fejlesztési programja módosítása*

**H a t á r o z a t i javaslat**

1. Csanytelek Község Önkormányzata Képviselő-testülete – a *Pénzügyi Ellenőrző, Foglalkoztatáspolitikai és Településfejlesztési Bizottsága* egyetértésével - a Magyarország helyi önkormányzatairól szóló 2011. évi CLXXXIX. törvény 116. §-a szerint eljárva, a tárgyi előterjesztés mellékleteként beterjesztett, az 40/2024. (X. 11.) Ökt határozattal jóváhagyott 1. melléklete szerint *tárgyi fejlesztési* *program módosításáról szóló előterjesztésben* foglaltakat változtatás nélkül jóváhagyja, melyben foglaltak rövidtávú megvalósítása az önkormányzat és az önkormányzati hivatal 2025. évi költségvetésében meghatározott anyagi eszközök, pályázati források erejéig terjedhetnek.

2.) A Képviselő-testület felkéri Kató Pálné jegyzőt az ezen határozattal elfogadott rövid- közép- és hosszú-távú fejlesztési programból a tárgyévet és azt követő éveket érintő fejlesztési célkitűzések költségei fedezetének az önkormányzat költségvetési rendelet-tervezetébe történő beépítésére az eddig vállalt fejlesztési kötelezettségek tárgyévi kihatását figyelembe véve.

Végrehajtás határideje: folyamatos

Végrehajtásért felelős: Erhard Gyula polgármester

Kató Pálné jegyző

Beszámolás határideje: költségvetési évet követő zárszámadás keretében

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője
* Irattár

1. *melléklet a 3/2025. (I. 31.) Ökt határozathoz*

**Csanytelek Község Önkormányzata**

**2024. – 2029. időszaka gazdasági programjából átemelt**

***I.******Rövid-távú fejlesztési program***

1. **Vidékfejlesztési program** keretében **külterületi földutak stabilizálása szilárd burkolatú kiépítése** pályázati részvétellel,
2. **Helyi termékek értékesítését szolgáló piac** működtetése**,**
3. **Környezet-gazdálkodással** **kapcsolatos feladatok folyamatos megoldása,**
4. **Radnóti úti védett platánsor korona felújítása,**
5. **Járda felújítási, építési program ütemezett folytatása,**
6. **Kerékpárút kiépítése** **a település** közigazgatási határain belül **(konzorciumban),**
7. **Településközpont rehabilitációjának** **folytatása:**

- az „Európai Csanytelekért” Közalapítvány támogatásával a Volentér János tér további rendezése a közpark fejlesztése keretébe , virágtartók beszerzése, öntözőrendszer kiépítése, eszközök beszerzése, virágágyások felújítása, rózsatövek cseréje,

- a Polgármesteri Hivatal épületének belső felújítása, külső irattár kialakítása,

- az integrált közösségi szolgáltató szintérként (IKSZ)működő Faluház külső környezetének parkosítása (fás- és lágyszárú növények beszerzése), parkoló kialakítása, látvány térelemek beszerzése, **Parkoló kiépítése** a volt vendéglő épületének helyén (IKSZ, hivatal, óvoda) középületei előtti várakozás alatt a gépjárművek elhelyezésére,

1. **Földutak, belvízelvezető csatornák karbantartása**, szükség szerinti felújítása,
2. **Szennyvíz csatornázás lehetőségének megteremtése a település külterületi részén,**
3. **Civil szervezetek támogatása** a hatályban lévő önkormányzati rendeletnek megfelelően a helyi Polgárőrség kiemelt anyagi támogatása által a helyi Rendőrőrs támogatása,
4. **Munkahelyteremtés** aktív korúak részére a Kossuth utcai (volt KTSZ) **varroda épületében,**
5. **Önkormányzati ingatlanok bérbeadással** történő hasznosítása,
6. **Jelzőrendszeres házi segítségnyújtás helyébe lépő gondosóra programban való részvétel támogatása,**
7. **Egészségügyi szűrővizsgálatok szervezése**, védőoltásokhoz anyagi támogatás biztosítása,
8. **Ügyfélbarát ügyintézési rendszer kiépítése** a Polgármesteri Hivatalban,
9. **Start-munka minta programban további részvétel** (mezőgazdasági termelés fóliás, szabadföldi) helyi vállalkozásokkal történő koordinálása, kiterjesztése környezetvédelmi programok megvalósításával
10. **Önkormányzati tulajdonú eszköz, gép- és járműpark fejlesztése,**
11. **Belvízvédelemmel összefüggő** **eszközpark** bővítése,
12. **Felsőoktatásban** résztvevő helyi (szociálisan rászoruló) **hallgatók támogatása,**
13. **A település** **digitális térképe** beszerzése,
14. **Agrár Ipari-park közművekkel való ellátása, hasznosítása**, **hűtőház működtetése**,
15. **Közterületek térburkolatának megújítása** (alkalmas pályázat felhasználásával),
16. **önkormányzati tulajdonú lakások (pályázat szerinti támogatással) és szolgálati lakás felújítása,**
17. **Az önkormányzati tulajdonú portalanított utak karbantartása, felújítása,**
18. **Autóbuszvárók, hirdetőtáblák** karbantartása, felújítása, parkosítása,
19. **Szelektív- és zöld hulladékgyűjtés rendszerének társulás általi működtetése,**
20. **Szociális, bűnmegelőzési és közösségi szolgáltatások fejlesztése,**
21. **Közlekedésbiztonság javítása** (közlekedési táblák folyamatos cseréje), gyalogátkelőhely kialakítás a Radnóti utcán,
22. **Önkormányzati tulajdonú intézmények energia hatékonysági fejlesztések kezdeményezése,**
23. **Mini Bölcsődei szolgáltatás fejlesztése,**

38. **Községi értéktár és kiállító terem létrehozása,**

39. **Sólya pálya és infrastruktúrája működtetése a Tisza érintett szakaszán,**

40. **házszám táblák kihelyezése, cseréje a település ingatlanaira.**

# *II. Közép-távú fejlesztési program*

1. **Munkahely teremtés** lehetőségeinek folyamatos feltárása,
2. **Közétkeztetést szolgáló konyha felújítása pályázati programok keretében időszakosan,**
3. **Agrár-ipari park rendeltetésszerű, folyamatos működtetése,**
4. **Sportlétesítmény felújítása (fűtéskorszerűsítés) és egyéb fejlesztései**,
5. **Önkormányzati tulajdonú ingatlanok energia-racionalizációs programjának folyamatos végrehajtásához önerő biztosítása, térségi pályázat függvényében,**
6. **Homokbeton alapú önkormányzati utak felújítása** pályázati lehetőségektől függően,
7. **Önkormányzati tulajdonú külterületi és belterületi utak folyamatos korszerűsítése, felújítása**

8. **Ifjú házasok** számára **gyermekvállalási,** illetve **lakáshoz jutási** támogatási rendszer kialakítása,

9. **Köztemető infrastruktúrájának fejlesztése (a tulajdonossal folyamatosan együttműködve)**

# *III. Hosszú-távú fejlesztési program*

1. **Infrastrukturális lemaradás felszámolása:**

- utak pormentesítési programjának folytatása,

- külterületi szennyvízcsatornázás kivitelezése,

- lakott területek felszíni vízelvezető csatornázása,

1. **A település gazdálkodási struktúrájának átalakítása:**

* munkahelyteremtés (a kertészet alternatívájaként),
* megváltozott munkaképességűek foglalkoztatásának elősegítése,

- pari munkahelyek létesítése és megtartása aktív korúak számára (Kossuth Lajos utcai megvásárolt üzemépületben),

- kiserőmű kategóriába tartozó naperőmű létesítése önkormányzati rezsi csökkentése érdekében,

1. **Falusi turisztikai vonzerőfejlesztés pályázati támogatások felhasználásával:**

- Tömörkény községgel közös turisztikai lehetőségek fejlesztése,

- Kiskunsági Nemzeti Parkkal közös madár megfigyelőhely kiépítése,

- Csongrád-Csanád vármegyével közös turisztikai fejlesztés a Tisza-partján (kikötő, parkoló stb.)